เชจูแอร์

เชจูแอร์ () เป็นสายการบินราคาประหยัดแห่งแรกและที่ใหญ่ที่สุดของเกาหลีใต้"Contact Us." Jeju Air. Retrieved on March 5, 2010. """Jeju Head Office ." Jeju Air. Retrieved on December 27, 2011. "#301-7, Yeon-dong, Jeju City, Jeju Special Self-Governing Province" ที่มีฐานการบินหลักที่ท่าอากาศยานนานาชาติเชจู และมีสำนักงานใหญ่ในนครเชจู สายการบินมีชื่อตามเกาะเชจู และเป็นสมาชิกแรกก่อตั้งของแวลูอัลไลแอนซ์ 

 ประวัติ 
สายการบินก่อตั้งขึ้นโดยเป็นการร่วมทุนกันระหว่างเอกยังกรุ๊ปและรัฐบาลจังหวัดเชจูเมื่อวันที่ 25 มกราคม ค.ศ. 2005 สายการบินได้รับใบอนุญาตประกอบการบินเมื่อวันที่ 25 สิงหาคม ส่งผลให้เป็นสายการบินใหญ่ลำดับที่สามของประเทศทันที ตามหลังโคเรียนแอร์และเอเชียนาแอร์ไลน์ เมื่อวันที่ 20 กันยายน ค.ศ. 2005 สายการบินได้เปลี่ยนชื่อภาษาเกาหลีเป็นรูปแบบปัจจุบัน เชจูแอร์ได้สั่งซื้อเครื่องบินลำแรกเมื่อวันที่ 2 พฤษภาคม ค.ศ. 2006 และเริ่มทำการบินครั้งแรกในเส้นทางโซล–กิมโปสู่เชจูในวันที่ 5 มิถุนายน โดยเมื่อสิ้นปี 2006 เชจูแอร์มีเครื่องบินประจำการในฝูงบินทั้งหมดห้าลำ นอกจากบริการทางอากาศแล้ว เอกยังกรุ๊ปนี้ยังเป็นเจ้าของโรงแรมฮอลิเดย์อินน์เอกซ์เพรสในกรุงโซลอีกด้วย

ในปี 2016 เชจูแอร์ได้ร่วมก่อตั้งแวลูอัลไลแอนซ์ กลุ่มพันธมิตรของสายการบินราคาประหยัดระดับนานาชาติแห่งแรกของโลก ซึ่งประกอบด้วยสายการบินราคาประหยัดแปดแห่งในภูมิภาคเอเชียแปซิฟิก ในปี 2017 สายการบินให้บริการผู้โดยสารมากกว่า 60 ล้านคน โดยมีรายรับอยู่ที่ 890 ล้านเหรียญสหรัฐ และมีกำไรจากการดำเนินงานมากกว่า 80 ล้านเหรียญสหรัฐ ในปี 2018 สายการบินให้บริการผู้โดยสารระหว่างประเทศ 7.3 ล้านคน และผู้โดยสารภายในประเทศ 4.7 ล้านคน โดยปริมาณการเดินทางภายในประเทศค่อนข้างคงที่ตั้งแต่ปี 2016 เนื่องจากสายการบินเน้นการขยายตัวระหว่างประเทศเป็นหลัก

การดำเนินงานของเชจูแอร์ได้รับผลกระทบจากการระบาดทั่วของโควิด-19 ในเดือนพฤศจิกายน ค.ศ. 2020 สายการบินมีพนักงานประมาณ 3,100 คน ในเดือนสิงหาคม ค.ศ. 2021 สายการบินได้ขายหุ้น ทำให้ระดมทุนได้ 180 ล้านเหรียญสหรัฐสำหรับการดำเนินการทางการเงิน

ในปี 2024 ในดัชนีความพึงพอใจของลูกค้าแห่งชาติ (NCSI) ซึ่งจัดโดยสำนักงานใหญ่ด้านผลิตภาพของเกาหลี เชจูแอร์อยู่ในอันดับที่หนึ่งในประเภทสายการบินราคาประหยัดเป็นปีที่สามติดต่อกัน

จุดหมายปลายทาง

เชจูแอร์ให้บริการเที่ยวบินตามกำหนดการสู่จุดหมายปลายทางทั้งภายในประเทศและระหว่างประเทศ เช่น จีน ญี่ปุ่น โอเชียเนีย และเอเชียตะวันออกเฉียงใต้

ข้อตกลงการบินร่วม
เชจูแอร์มีข้อตกลงการบินร่วมกับสายการบินต่างๆ ดังต่อไปนี้:
 เจ็ตสตาร์แอร์เวย์
 ไลอ้อนแอร์

 ฝูงบิน 
 ฝูงบินปัจจุบัน 
ณ เดือนธันวาคม ค.ศ. 2024 เชจูแอร์มีเครื่องบินประจำการในฝูงบินดังนี้:

+ ฝูงบินของเชจูแอร์เครื่องบินประจำการคำสั่งซื้อ ผู้โดยสารหมายเหตุ W Y รวมโบอิง 737-80036—12162174—189189โบอิง 737 แมกซ์ 8238—189189ฝูงบินของเชจูแอร์คาร์โกโบอิง 737-800บีซีเอฟ2—สินค้ารวม4038

เชจูแอร์มีอายุฝูงบินเฉลี่ย 14.9 ปี

 ฝูงบินในอดีต 
เชจูแอร์เคยให้บริการเครื่องบินดังต่อไปนี้:

+ ฝูงบินของเชจูแอร์ในอดีตเครื่องบินจำนวนเริ่มประจำการปลดประจำการหมายเหตุเดอ ฮาวิลแลนด์ แคนาดา แดช 8-400520062010

อุบัติเหตุและอุบัติการณ์สำคัญ
 เมื่อวันที่ 12 สิงหาคม ค.ศ. 2007  เครื่องบินเดอ ฮาวิลแลนด์ แคนาดา แดช 8-400 (ทะเบียน HL5256) ได้ไถลออกนอกทางวิ่งที่ท่าอากาศยานนานาชาติกิมแฮ ผู้โดยสารทั้ง 74 รายและลูกเรืออีก 5 รายรอดชีวิต แต่ผู้โดยสาร 6 รายได้รับบาดเจ็บเล็กน้อย[aeroinside.com - Air safety incidents for Jeju Air retrieved 29 December 2024

 เมื่อเดือนมีนาคม ค.ศ. 2022 กระทรวงที่ดิน โครงสร้างพื้นฐาน และการขนส่ง ได้ระงับเที่ยวบินของเชจูแอร์สองเที่ยว เป็นเวลา 20 และ 7 วัน ตามลำดับ เนื่องจากการไม่ปฏิบัติตามมาตรการความปลอดภัย"Gov't suspends flights for failed safety procedures," Korea JoonAng Daily."국토교통부, 안전규정 위반 '제주항공' 27일·'에어로케이' 6일 운항정지 처분" Korea Law News.

 เมื่อวันที่ 29 ธันวาคม ค.ศ. 2024 เชจูแอร์ เที่ยวบินที่ 2216 เครื่องบินโบอิง 737-8เอเอส (ทะเบียน HL8088) ดำเนินเที่ยวบินจากท่าอากาศยานสุวรรณภูมิในประเทศไทย ประสบเหตุเครื่องบินไถลออกนอกทางวิ่งหลังพยายามลงจอดโดยใช้ลำตัวเครื่องที่ท่าอากาศยานนานาชาติมูอัน จังหวัดช็อลลาใต้ จนพุ่งชนเข้ากับกำแพงกันเขตสนามบิน บนเครื่องบินมีผู้โดยสารและลูกเรือรวม 181 คน อุบัติเหตุเกิดขึ้นเมื่อเวลาประมาณ 9:07 น. ตามเวลาท้องถิ่น โดยมีผู้รอดชีวิตเพียง 2 คนเท่านั้น และทั้งคู่ถูกนำส่งโรงพยาบาลในกรุงโซลในเวลาต่อมาไม่นาน สาเหตุของการลงจอดโดยใช้ลำตัวเครื่องในครั้งนี้อาจเกิดจากการพุ่งชนกับฝูงนก ซึ่งส่งผลให้ไม่สามารถกางล้อลงจอดออกมาได้ อุบัติเหตุในครั้งนี้ถือเป็นครั้งที่ร้ายแรงที่สุดที่เกิดขึ้นกับโบอิง 737 เน็กซต์เจเนอเรชัน

 อ้างอิง 

แหล่งข้อมูลอื่น

เว็บไซต์ทางการ

หมวดหมู่:สายการบินต้นทุนต่ำ
หมวดหมู่:สายการบินสัญชาติเกาหลีใต้
หมวดหมู่:แวลูอัลไลแอนซ์
หมวดหมู่:บริษัทเกาหลีใต้ที่ก่อตั้งในปี พ.ศ. 2548
หมวดหมู่:สายการบินที่ก่อตั้งในปี พ.ศ. 2548